b'\n_START_ARTICLE_\nNarsarsuaqin lentoasema\n_START_SECTION_\nToinen maailmansota\n_START_PARAGRAPH_\nNarsarsuaqin lentokent\xc3\xa4n rakensi Yhdysvaltain puolustusministeri\xc3\xb6 (silloin nimelt\xc3\xa4\xc3\xa4n War Department) sotilaslentokent\xc3\xa4ksi. Rakentaminen alkoi kes\xc3\xa4kuussa 1941, ja ensimm\xc3\xa4inen lentokone laskeutui tammikuussa 1942. Lentokent\xc3\xa4ll\xc3\xa4, joka koodinimi oli "Bluie West One" oli toisen maailmansodan aikana PBY Catalina ja B-25 Mitchell-laivueita, joiden teht\xc3\xa4v\xc3\xa4n\xc3\xa4 oli suojata liittoutuneiden saattueita ja seurata ja tuhota saksalaisia sukellusveneit\xc3\xa4. 250-paikkainen sotilassairaala valmistui 1943 ja toisen maailmansodan aikana kaupungissa asui noin 4 000 ihmist\xc3\xa4. On arvioitu, ett\xc3\xa4 sodan aikana yli 10 000 lentokonetta lennettiin Narsarsuaqin lentokent\xc3\xa4n kautta Eurooppaan._NEWLINE_Kes\xc3\xa4kuun kuudes 1942 huoltoalus "SS Montrose" haaksirikkoutui kallioon Narsarsuaqin vuonossa lounaaseen lentokent\xc3\xa4st\xc3\xa4. Ensimm\xc3\xa4inen Tanskan ilmavoimien lentokone Narsarsuaqissa oli PBY Catalina vuonna 1947 ja B-17 lent\xc3\xa4v\xc3\xa4 linnoitus vuonna 1948.\n_START_SECTION_\nSodan j\xc3\xa4lkeen\n_START_PARAGRAPH_\nSiviililentoliikenne alkoi 1949 SASin ja Icelandairin Douglas DC-4 lentokoneilla.\n_START_SECTION_\nNyky\xc3\xa4\xc3\xa4n\n_START_PARAGRAPH_\nTammikuun alusta 1988 Narsarsuaqin lentokentt\xc3\xa4\xc3\xa4 on hallinnoinut Gr\xc3\xb6nlannin lentokentt\xc3\xa4hallinto. Narsarsuaqista on yhteydet Nuukiin, Kangerlussuaqiin, ja Reykjavikin pienkoneilla, ja K\xc3\xb6\xc3\xb6penhaminaaan Boeing 757:lla. J\xc3\xa4\xc3\xa4nseuraajat ovat edelleen Narsarsuaqissa ja lennot lennet\xc3\xa4\xc3\xa4n Ecureuil-helikoptereilla.'